b"\n_START_ARTICLE_\nNaslednji ste vi\n_START_SECTION_\nVsebina\n_START_PARAGRAPH_\nEric Harson in njegovo dekle Talia zaklju\xc4\x8dita s spolnim odnosom. Ko se Eric oprha, najde Talijino truplo in napis ''Naslednji ste vi'' napisan s krvjo. Erica nato napade in ubije neznanec s tigrovo masko._NEWLINE_Kasneje se Erin in njen fant Crispian Davison, odpravljata na dru\xc5\xbeinsko sre\xc4\x8danje njegove dru\xc5\xbeine v Misuri. Tam se dobita z Crispianovimi star\xc5\xa1i Aubrey in Paulom, Drakom (Crispianovim starej\xc5\xa1im bratom), Kelly (Drakovo \xc5\xbeeno), mlaj\xc5\xa1ima sorodnikoma  Felixom in Aimee, ter z Zee (Felixovo dekle) in Tariqom (Aimeen fant). _NEWLINE_Med ve\xc4\x8derjo za\xc4\x8dnejo skozi okna streljati pu\xc5\xa1\xc4\x8dice, ki ubijejo Tariqa in ranijo Draka. Aimee ste\xc4\x8de ven po pomo\xc4\x8d, vendar naleti na \xc5\xbeico, ki ji prere\xc5\xbee vrat, nato pa kmalu umre zaradi prevelike izgube krvi. Crispian odide iz hi\xc5\xa1e, da bi poiskal pomo\xc4\x8d. Paul odnese Aubrey v njeno spalnico, in ko odide, iz pod postelje pride neznanec z lisi\xc4\x8djo masko in ubije Aubrey. Ostali \xc4\x8dlani dru\xc5\xbeine ste\xc4\x8dejo v spalnico in najdejo Aubreyino truplo, ter napis s krvjo ''Naslednji ste vi''._NEWLINE_Erin obvesti policijo in za\xc4\x8dne iskati predmete, ki bi jih lahko uporabili kot oro\xc5\xbeje. Tako sre\xc4\x8da neznanca s tigrovo masko in ga rani. Kelly se vrne v spalnico in ugotovi, da je neznanec z lisi\xc4\x8djo masko \xc5\xa1e vedno pod posteljo, zato v paniki zbe\xc5\xbei k sosedom. Tam odkrije umorjen par, ki so ga ubili na za\xc4\x8detku filma, nato pa jo ubije neznanec z ov\xc4\x8djo masko. V hi\xc5\xa1i sku\xc5\xa1a neznanec s tigrovo masko ubiti Erin, vendar ga ubije ona. Neznanec z ov\xc4\x8djo masko najde Draka, vendar ga Erin zabode z izvija\xc4\x8dem in zato pobegne._NEWLINE_Paul med raziskovanjem hi\xc5\xa1e ugotovi, da so bili morilci v hi\xc5\xa1i \xc5\xbee nekaj \xc4\x8dasa. To sku\xc5\xa1a povedati Felixu in Zee, vendar mu neznanec z lisi\xc4\x8djo masko prere\xc5\xbee vrat. Izka\xc5\xbee se, da sta Felix in Zee najela morilce, da bi pobili dru\xc5\xbeino, ter da bi onadva dobila zapu\xc5\xa1\xc4\x8dino. Medtem Erin (ki pe vedno ne pozna Feliovega in Zeeinega na\xc4\x8drta) skupaj z Zee ustvarja pasti. Prizna ji, da je odrasla v pre\xc5\xbeivetvenem taboru, kjer se je nau\xc4\x8dila razli\xc4\x8dne tehnike pre\xc5\xbeivetja. Zee sku\xc5\xa1a ubiti Erin, vendar jo nekaj zamoti. Felix medtem ubije Draka, potem ko ga nekajkrat zabode z izvija\xc4\x8di._NEWLINE_Erin sli\xc5\xa1i pogovor med Felixem, Zee, morilcem z lisi\xc4\x8djo masko, ter morilcem z ov\xc4\x8djo masko. Ko izve za njihov na\xc4\x8drt, pobegne iz hi\xc5\xa1e in si po\xc5\xa1koduje nogo. Morilec z ov\xc4\x8djo masko, ji sledi in Erin ga zabode v obraz. Ker ve, da se s po\xc5\xa1kodovano nogo ne more boriti, Erin nastavi past pred vhodna vrata. Vendar morilec z lisi\xc4\x8djo masko vstopi skozi okno, vendar mu Erin postavi zasedo in ga ubije. Ker so njuni pla\xc4\x8danci mrtvi, se Felix in Zee odlo\xc4\x8dita sama ubiti Erin, vendar ona brutalno ubije oba. Crispian pokli\xc4\x8de na Feilxov telefon, in ko se Erin javi ugotovi, da je tudi on vpleten v to zaroto. Crispian se vrne v hi\xc5\xa1o in obljublja Erin denar, vendar ga ona zabode v vrat in oko._NEWLINE_Policist prispe in vidi, kako je Erin ubila Crispiana zato jo ustreli v ramo. Ko pokli\xc4\x8de okrepitve, sku\xc5\xa1a vstopiti v hi\xc5\xa1o, vendar ga ubije past pred vrati, ki jo je postavila Erin."